

 **Ministerul Mediului , Apelor si Padurilor**

 **Agenţia Naţională pentru Protecţia Mediului**

|  |
| --- |
|  **AGENŢIA PENTRU PROTECŢIA MEDIULUI MEHEDINŢI** |

 Nr. ................/………….............

 **Decizia etapei de încadrare**

 **Proiect**

 Ca urmare a solicitării de emitere a acordului de mediu adresate de **PAUNESCU MIRCEA IULIAN si PAUNESCU ECATERINA**  cu domiciliul în comuna Eselnita, strada Dunarii , nr.239 înregistrată la APM Mehedinţi cu nr.9793 din 01.09.2021 si a completarilor inregistrate cu nr.3457/16.03.2022 , în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 31.03.2022 că proiectul **“** **Construire pensiune , Eselnita, strada Dunarii , nr.239, amenajare , recompartimentare , mansardare , constructie existenta P+1, in P+1+M, construire prin extindere , constructii tip P+1, tip P, bazin etans vidanjabil , amenajare parcare auto, alei pietonale si auto, amplasare piscina, amenajare acces rutier la drum public D.N 57,,**  **“** propus a fi amplasat în intravilanul comunei Eselnita, str. Dunarii , nr.239, număr cadastral 253+52949 si C.F nr.52788+52949, judeţul Mehedinţi;

 **- nu se supune evaluării impactului asupra mediului.**

 **Justificarea prezentei decizii:**

 **I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

 Proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 b) - “proiecte de dezvoltare urbană...”

**2. Caracteristicile proiectului**:

 **a) dimensiunea și concepția întregului proiect:** terenul pe care se va realiza investiţia este în suprafaţă totala de 1820 mp şi este proprietatea titularului, fiind situat în intravilanul comunei Eșelnița, strada Dunarii, nr.239, nr. cadastral 253+52949 , C.F nr.52788+52949.

 Terenul nu este situat direct la malul fluviului Dunarea, este situat în partea de vest a DN 57 km. 10+270 dreapta, pe raza localității Eșelnița.

 Vecinatatile amplasamentului :

 -la est: strada Dunării (D.N.57);

 -la vest: propoprietate . Pervu Ioan și izlaz comunal;

 -la sud: nr. Cad. 52866;

 -la nord: proprietate Oprișan Doru Ștefan.

 Pe acest teren, la partea de nord, există o construcție cu regim de înălțime P+1E de tip duplex, aflată în proprietatea mai multor titulari, unitatea dinspre sud aparținând celor doi beneficiari care doresc realizarea investiției ce stă la baza proiectului de față. În prezent imobilul are funcțiunea de locuință, fiind amplasat la 10,00 m față de limita de proprietate din partea de sud-est (la DN 57) și beneficiind de racorduri existente la rețelele de alimentare cu apă și energie electrică a localității. Accesul pe amplasament se face pe partea

de sud-est, direct din DN 57, printr-o amenajare care nu întruneşte condiţiile tehnice necesare în relaţie cu drumul județean.

 Se propun realizarea următoarelor lucrări:

 -lucrări de amenajare prin recompartimentare și mansardare a construcției existente actualmente locuință;

 -realizarea unei extinderi cu regim de înălțime P+1Ep (parter + etaj parțial) în partea de vest a imobilului;

 -modelarea terenului prin amplasarea unor terase descoperite/acoperite cu funcțiunea de caffe-bar la nivelul parterului și central termică la subsol, asigurarea unor spații de parcare și amenajarea unei piscine deschise, neacoperite.

 -realizare accese;

 -dotarea cu mobilier adecvat;

 -asigurarea obiectivului cu instalațiile necesare: electrice, sanitare și termice

 -amplasarea unei piscine

 -împrejmuire

* **CORP PENSIUNE**
* CORP EXISTENT

 -Regimul de înălţime propus: P+1E+M (parter+etaj+mansardă).

 -Structura de rezistenţă: fundaţii existente din beton/piatră, zidărie cărămidă cu sîmburi și planșeu din grinzi de lemn propus la mansardă.

 -Acoperiş: învelitoare din ţiglă ceramică pe şarpantă din lemn.

 -Sistem încălzire: centrala termică proprie.

 Pentru refuncționalizarea construcției existente din locuință în spații de cazare se propune recompartimentarea și mansardarea imobilului prin următoarele tipuri de intervenții:

 -dezafectări parțiale de pereți interiori neportanți;

 -dezafectare scară interioară;

 -dezafectare acces existent;

 -creeri/închideri goluri în zidăria existentă;

 -compartimentari noi cu pereți din gips-carton;

 -dezafectarea acoperișului existent și mansardarea clădirii;

 -reechiparea cu instalații electrice, sanitare și termice;

 -refacerea finisajelor interioare și exterioare, etc.

 Suprafaţă construită = 146,00 mp

 Supraf. constr. desf. = 299,05 mp

 Suprafaţă utilă = 239,37 mp

* **EXTINDERE PROPUSĂ (corp nou): Corp Pensiune**

 Extinderea nouă propusă se va realiza la partea de vest a imobilului, conform planului de situație anexat. Aceasta va avea funcțiunea de restaurant cu capacitate de 48 de locuri, bucătărie și grupuri sanitare la parter, locuință tip apartament cu două camere la etaj ( locuinta administratorului).

 -Regimul de înălţime propus: P+1Ep (parter + etaj parțial).

 -Structura de rezistenţă propusă: fundaţii beton, zidărie cărămidă cu sîmburi b.a., planşee b.a.

 -Acoperiş: tip terasă circulabilă peste sala restaurantului și terasă necirculabilă peste etaj.

 Suprafaţă construită = 218,45 mp

 Supraf. constr. desf. = 371,90 mp

 Suprafaţă utilă = 297,50 mp

 Pentru clădirea pensiunii rezultă în total următoarele suprafețe:

 Suprafaţă construită = 364,45 mp

 Supraf. constr. desf. = 663,90 mp

 Suprafaţă utilă = 531,10 mp

 Construcţia va avea destinaţia de pensiune, pe nivele fiind compusă din:

* **parter:** sală restaurant (48 locuri) + spații anexe aferente (bucătărie, depozit băuturi, recepție marfă, depozitare, grupuri sanitare, vestiare, circulații, etc.), foyer, recepţie cazare;

 - birou recepție, casa scării și 3 (trei) camere cazare a cite două locuri cu băi proprii;

* **etaj 1**: 5 (cinci) camere cazare a cîte două locuri cu băi proprii, un apartament (locuință administrator) și hol+casa scării;

 -mansardă: 5 (cinci) camere cazare a câte două locuri cu băi proprii, holuri acces și

 hol+casa scării.

Capacități:

 -sală restaurant = 48 locuri;

 -spații cazare = 13 camere a câte 2 locuri = 26 locuri + locuință administrator.

* **CORP TERASĂ/BAR ȘI CENTRALĂ TERMICĂ**

 La partea de est a imobilului existent, la o distanță de 3,00m față de acesta, se propune construirea unei terase acoperite cu funcțiunea de caffe-bar, amenajată la cota -2,40m față de cota ±0,00 și la care se accede prin intermediul unor pachete de trepte dispuse în relație directă cu accesul principal în clădirea pensiunii. La nivelul subsolului acestui corp de construcție se va amenaja spațiul tehnic necesar amplasării centralei termice si a hidroforului.

-Regimul de înălţime propus: Sp+P (subsol parțial+parter).

-Structura de rezistenţă propusă : fundaţii beton, zidărie cărămidă cu sîmburi b.a., planşee din b.a. peste subsol și lemn la parter.

-Acoperiş: învelitoare din ţiglă ceramică pe şarpantă din lemn.

 Suprafaţă construită = 26,40 mp

 Supraf. constr. desf. = 47,00 mp

 Suprafaţă utilă = 36,60 mp

Construcţiile nu vor fi amplasate în zona inundabilă a fluviului Dunarea.

Accesul se va realiza din drumul national si din drumul de acces din partea sudica.

Alimentarea cu apa a investitiei se va realiza prin racord la rețeaua de apă a localității.

Evacuarea apelor uzate menajere se va realiza în bazin etans .

Apele meteorice de pe cladire vor fi colectate si impreuna cu cele care cad pe spatiul verde se infiltreaza in sol.

Imobilul va fi racordat la sistemul de energie electrică.

Imobilul va avea sistem de încălzire cu centrală termică proprie.

 **ALTE AMENAJERI**

 Pentru buna funcţionare a obiectivului în incinta se vor mai amenaja următoarele:

 -piscină = 52,50 mp;

 -parcare = 20 locuri, din care 8 în incinta, respectiv 12 în zona de acces;

 -bazin vidanjabil etanș;

 -împrejmuire = 130,00 ml;

 -alei și spații verzi, etc.

 Accesul în incintă se va realiza la partea de sud a amplasamentului printr-o amenajare realizată in conformitate cu dispozițiile legii privind regimul drumurilor publice.

 b) cumularea cu alte proiecte: nu este cazul;

 c)utilizarea resurselor naturale, în special a solului, a terenurilor, a apei şi a biodivesităţii: se folosesc agregate minerale, piatră spartă, ciment, adezivi, lemn, fier beton, apă, combustibili  pentru utilaje, achiziționate de la firme autorizate;

 d)cantitate și tipurile de deșeuri generate/gestionate:

 - proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

 e)poluarea și alte efecte negative:

  **AER**: pe perioada execuţiei lucrărilor de construcţii, sursele de poluare a aerului atmosferic sunt reprezentate de:

 -lucrările de amenajre acces şi construire – generează emisii slabe de praf în atmosferă;

 -utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă;

 -pe perioada de funcţionare – nu este cazul.

 **APĂ**: pe perioada de construire a obiectivului de investiţii există posibilitatea apariţiei

poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în fluviu afectând ecosistemul acvatic.

 -pe perioada de funcţionare – nu este cazul - cu conditia vidanjarii periodice a bazinului etans vidanjabil;

  **SOL**: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie,

 - pe perioada de funcţionare – solul poate fi poluat din cauza nevidanjării la timp a bazinului etanş;

 **ZGOMOT**:zgomotul și alte surse de disconfort pot apărea de la utilaje în timpul executării proiectului;

 f)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor proiectului nu se vor degaja cantități notabile de gaze cu efect de seră.

 g)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, în faza de funcționare.

 Proiectul detine aviz de securitate la incendiu nr. 65/21/SU –MH din 23.11.2021 eliberat de Inspectoratul pentru Situatii de Urgenta,, DROBETA,, al Judetului Mehedinti.

 **3. Amplasarea proiectului:**

 a)utilizarea actuală și aprobată a terenurilor: terenul pe care se va implementa proiectul este situat în intravilanul comunei Eselniţa avand categoria de folosinta curti -constructii;

 b)bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, apă, lemn, etc. - în etapa de realizare a proiectului;

 c)capacitatea de absorbţie a mediului natural: nu este cazul;

 1.zone umede, zone riverane, guri ale râurilor: pe malul fluviului Dunărea;

 2.zone costiere și mediul marin: nu este cazul;

 3.zonele montane și forestiere: nu este cazul;

 4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat aria naturala Parcul natural Portile de Fier pecum si in situl de imporrtanat comunitara ROSCI0206 – Porţile de Fier, in aria de protective specila avifaunistica ROSPA 0080 - Munţii Almăjului şi Locvei, conform Punctului de Vedere nr. 365 din 01.09.2021 ,emis de Biroul Calitatea Factorilor de Mediu din cadrul APM Mehedinți;

 5.zone clasificate sau protejate conform legislației în vigoare: nu este cazul;

 6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

 7.zonele cu o densitate mare a populației: lucrările se vor realiza într-o zonă populată – unde există pesiuni și spații de cazare;

 8.peisajele și situri importante din punct de vedere istoric, cultural sau arheologic: nu este cazul – conform punctului de vedere al Direcției Județene pentru Cultură Mehediti inregistrata la APM Mehedinti cu nr. 3552/18.03.2022

 **4.Tipurile și caracteristicile impactului potențial**:

 -importanța și extinderea spațială a impactului: proiectul va avea impact local, numai în zona de lucru, în perioada de execuție ;

 -natura impactului:

 -la faza de execuție sursele de poluare vor avea un impact minor asupra aerului din cauza emisiilor de particule în suspensie, rezultate din construcţii, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,

 -de asemenea la faza de execuție a proiectului, impactul asupra factorului de mediu sol/subsol şi apă - poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, a materiilor prime, etc;

 -la implementarea proiectului sursele potențiale de zgomot sunt lucrările propriu-zise de realizare a investitiei, transportul materialelor;

 -natura transfrontieră a impactului – nu este cazul;

 -intensitatea şi complexitatea impactului –în faza de realizare a proiectului, impactul este scăzut în cazul în care se respectă toate condiţiile de realizare ale acestuia;

 - probabilitatea impactului – redusă, atât pe perioada de execuţie cât şi în perioada de funcţionare;

 -debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 24 luni;

 -cumularea impactului cu impactul altor proiecte existente și/sau aprobate: nu este cazul;

 -posibilitatea de reducere efectivă a impactului: se vor respecta condiţiile de realizare impuse prin prezentul act;

 -observații din partea publicului:pe perioada parcurgerii etapei de încadrare nu au fost observații din partea publicului.

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

•proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor natural, a florei şi faunei sălbatice,aprobată prin Legea nr.49/2011, cu modificările şi completările ulterioare - conform punctului de vedere nr.365/01.09.2021, emis de Biroul Calitatea Factorilor de Mediu din cadrul Agenţiei pentru Protecţia Mediului Mehedinţi – deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte, lucrările fiind efectuate în intravilanul localității Eșelnița;

Pentru acest proiect s-a obţinut avizul nr.1988 din 10.01.2020 al administratorului ariei naturale protejate R.N.P. ROMSILVA – Administraţia Parcului Natural Porţile de Fier – investiția urmând a se realiza în zona de dezvoltare durabilă.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă – Pentru această investiție s-a emis **adresa n**r .**2760 din 07.03.2022 de catre A.N.A.R. – Administraţia Bazinală de Apă Banat prin care se specifica ca pentru implementarea acestui proiect nu este necesar act de reglementare din punct de vedere al gospodaririi apelor, alimentarea cu apa si evacuarea apelor uzate menajaere realizandu-se in sistem centralizat.**

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al fluviului Dunărea şi a solului;

-organizarea de şantier se va realiza numai pe amplasamentul proiectului, limitându-se minim suprafeţele ocupate; în cazul organizării de şantier se va crea un sistem adecvat de drenaj al

apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza; apa potabilă va fi procurata din surse

controlate iar grupurile sanitare (toalete ecologice) folosite la organizarea de șantier se vor vidanja cu firme autorizate; dupa terminarea lucrarilor suprafața ocupată de spațiile de depozitare/organizarea de șantier – va fi adusă la starea inițială;

- este interzisă spalarea utilajelor în Dunăre; poluarea în orice mod a apelor de suprafață sau subterane se sancționează, cf. Legii Apelor nr.107/1996, cu modificările și completările ulterioare;

- este interzisă evacuarea de ape uzate epurate și/sau neepurate în apele subterane sau pe terenuri cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în HG nr.188/2002 ; poluarea în orice mod a apelor de suprafață sau subterane se sancționează cu aplicarea prevederilor Legii Apelor nr.107/1996;

-se vor regasi pe amplasament produse absorbante ce se vor folosi în cazul unor poluari accidentale;

- în cazul producerii unor daune riveranilor, din cauza execuției, respectiv exploatării

necorespunzătoare care poate influența defavorabil curgerea apelor, poluarea apelor, stabilitatea malurilor, beneficiarul va suporta integral cheltuielile generate de remedierea acestora;

- în perioadele cu vânt puternic se vor acoperi depozitele de materii prime pulverulente;

-beneficiarul are obligația să anunțe ABA Banat, în scris cu 10 zile înainte de începerea execuției lucrărilor;

- beneficiarul are obligația încheierii unui contract cu o societate autorizată pentru vidanjarea bazinului etanș vidanjabil și epurarea acestor ape prin descărcarea lor la o stație de epurare autorizată;

- titularul are obligația să se racordeze la rețeaua centralizată de canalizare menajeră a localității Eșelnița, în momentul extinderii acesteia în zona investiției;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor șia mijloacelor de transport în stare tehnică corespunzătoare, de generație recentă,dotate cu sisteme catalitice de reducere a poluanților;

 - impunerea de restricții de viteză pentru mijloacele de transport;

 -pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă; nu se vor bloca caile de acces în zonă;

 -depozitele de materii prime ce pot fi antrenate de vânt se vor acoperi evitându-se fenomenul de vântuire; se vor folosi prelate pentru mijloacele de transport materii prime sau materiale pulverulente ;

**c). pentru factorul de mediu sol:**-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurarea substanțelor absorbante pe amplasament;

-orice schimb de ulei/piese/reparaţii/spalarea utilajelor și autovehiculelor în incinta amplasamentului/ prepararea betoanelor este interzisă – aceste operaţiuni – în cazul în care se impun- se vor realiza doar în locuri special amenajate - la societăţile autorizate în acest sens; la ieșirea din amplasament se vor curăța roțile mijloacelor de transport;

 **d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic vecinilor și cu respectarea programului de odihnă al acestora; se vor folosi doar căile de acces existente iar tonajul utilajelor se va adapta tipului de drum folosit;

 **e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin;

-deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate;

-este interzisă depunerea şi acumularea de deşeuri menajere în locuri neconforme şi necontrolat, pentru a nu se constitui ca zone de hrănire pentru speciile de animale si păsări din zonă în scopul de a evita atragerea /îmbolnăvirea/accidentarea acestora și totodată să nu se constituie în focare de îmbolnăvire a populației din zonă;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe

amplasament sau în vecinatătea acestuia după executarea lucrărilor.

**f). pentru factorul de mediu biodiversitate**

- proiectul urmează a se realiza în aria naturală protejată Porțile de Fier, Munții Almăjului și Locvei – categoria și situl de importanță comunitară, arie de protecție specială avifaunistică fapt pentru care s-a obtinut avizul nr.1988 din 10.01.2022, emis de R.N.P. ROMSILVA – Administrația Parcului Natural Porțile de Fier.

 **Titularul va respecta următoarele condiţii:**

* se va respecta amplasamentul situat în zona de dezvoltare durabilă conform coordonatelor STEREO 70 aferente;
* obținerea tuturor avizelor/aprobărilor legale specifice investiției, înainte de începerea efectivă a lucrărilor;
* se interzice aruncarea/deversarea oricăror tipuri de deșeuri în zonele limitrofe perimetrului lucrărilor sau în albiile cursurilor de ape;
* în cazul în care lucrările de construcții afectează și starea naturală a terenurilor limitrofe perimetrului, acestea vor fi renaturalizate, respectiv vor fi aduse la starea avută anterior începerii lucrărilor de investiții.

 În cazul în care destinația investiției se modifică din casa de vacanță în obiectiv socio-economic (spații pentru cazare destinate turismului), se va solicita și obține autorizație de mediu.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi – în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condițiilor

impuse, proces-verbal care va face parte din procesul-verbal de recepţie la terminarea lucrărilor.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv

aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv,**

 **Constantin Viorel VIȘAN**

 **Şef serviciu A.A.A., Intocmit**

 **Dragoş Nicolae TARNITA Ilse Palaloga**